b'\n_START_ARTICLE_\nVampyyriluku\n_START_PARAGRAPH_\nVampyyriluku on matematiikassa jaollinen positiivinen kokonaisluku v, jossa on parillinen m\xc3\xa4\xc3\xa4r\xc3\xa4 n numeroita, ja joka voidaan jakaa kahteen tekij\xc3\xa4\xc3\xa4n x ja y, joissa molemmissa on n/2 numeroa siten, ett\xc3\xa4 molemmat eiv\xc3\xa4t p\xc3\xa4\xc3\xa4ty nollaan ja v sis\xc3\xa4lt\xc3\xa4\xc3\xa4 kaikki x:n ja y:n sis\xc3\xa4lt\xc3\xa4m\xc3\xa4t numerot j\xc3\xa4rjestyksest\xc3\xa4 riippumatta. X:\xc3\xa4\xc3\xa4 ja y:t\xc3\xa4 kutsutaan torahampaiksi. Esimerkiksi 1260 on vampyyriluku, koska se voidaan jakaa tekij\xc3\xb6ihin 21 ja 60. Sen sijaan 126\xc2\xa0000 ei ole, vaikka se voidaan jakaa tekij\xc3\xb6ihin 210 ja 600, sill\xc3\xa4 molemmat luvut p\xc3\xa4\xc3\xa4ttyv\xc3\xa4t nollaan. Vampyyrilukuja on \xc3\xa4\xc3\xa4rett\xc3\xb6m\xc3\xa4sti, sill\xc3\xa4 tunnetaan monta erilaista p\xc3\xa4\xc3\xa4ttym\xc3\xa4t\xc3\xb6nt\xc3\xa4 jonoa, kuten 1530 = 30\xc3\x9751, 150300 = 300\xc3\x97501, 15003000 = 3000\xc3\x975001..._NEWLINE_Vampyyriluvun esitti ensimm\xc3\xa4isen\xc3\xa4 tiedetoimittaja Clifford A. Pickover Usenetiss\xc3\xa4 1994 ja my\xc3\xb6hemmin h\xc3\xa4n kirjoitti siit\xc3\xa4 kirjassaan.'